钦定古今图书集成/明伦汇编/闺媛典/第227卷 > 南楷妻李氏
## 钦定古今图书集成/明伦汇编/闺媛典/第227卷 > 南楷妻李氏

按《满城县志》：“李氏，本县荆山社节推李举之女。幼适
南浦之子楷，恪执妇道，一子方八岁。楷没，氏哀痛毁
容，坚贞自守。抚其子成立，诲以义方，勤俭持身，处娣
姒间有礼，内外咸敬之。寿八十六终。有司旌表。”

===南宝妻王氏===按《满城县志》：王氏，南宝妻。相夫克顺，尢精女红。宝早
亡，长子方八岁，次子在腹，内外亲戚咸劝再适。王泣
曰：“从一而终，妇人之义也。奈何欲加不义于我？”矢死
靡他。治家勤俭，教子不事姑息。俱补邑弟子员。有司
表其门。